Gunnar Sønstevold

Gunnar Sønstevold () var ein norsk komponist frå Elverum og var òg ein kjend jazzpianist i trettiåra. Han var uvanleg mangslungen i uttrykksform og i siste perioden var musikken hans prega av tolvtoneteknikk.

 Biografi 
Sønstevold studerte piano med Nils Larsen og Erling Westher. I 1930-åra utmerka han seg som jazzpianist i gruppa Funny Boys. Under den tyske okkupasjonen var han flykting i Sverige der han kom i kontakt med det som skulle bli den namnkjende måndagsgruppa. Leiar i gruppa var komponisten Hilding Rosenberg som òg vart Sønstevold sin lærar i komposisjon. Etter krigen kom han tilbake til Noreg og arbeidde med film- og teatermusikk. I 1955 vann han Filmkritikerprisen for filmmusikken til Det brenner i natt. I perioden 1960–1967 studerte han komposisjon ved Hochschule für Musik und Darstellende Kunst i Wien. I 1967 vart han tilsett som musikalsk leiar i NRK. Han har undervist ved Institutt for musikkvitskap ved Universitetet i Oslo. Han vann Lindemanprisen i 1985.

Gunnar Sønstevold var gift med den svenske komponisten Maj Sønstevold.

 Verk (utval) 
 1964 – The Dorian Cage
 1971 – Litany i Atlanta til minne for Louis Armstrong

 Filmmusikk (utval) 
 1944 – Lev farlig 
 1946 – Englandsfarere 
 1949 – Vi flyger på Rio 
 1952 – Nødlanding 
 1950 – Musikk på loftet
 1952 – Veslefrikk med fela 
 1954 – Roald Amundsen 
 1955 – Det brenner i natt
 1957 – Ni liv 
 1957 – Fjols til fjells 
 1961 – Bussen 
 1963 – Om Tilla 
 1968 – Bare et liv - historia om Fridtjof Nansen 
 1969 – Huset på grensen 
 1969 – An-Magritt 
 1970 – Antigone

Kategori:Norske komponistar
Kategori:Norske filmmusikkomponistar
Kategori:Folk frå Elverum